Arsik

Arsik arèya sala sèttong kakanan khas masyarakat Batak otabâ èsebbhut jhughâ dengke na niarsik, sè artèna jhuko' (dengke) sè èpamasak sampè' kerrèng. Oca' "arsik" asalla dâri cara amassa' kakanan rèya iyâ arèya "mangarsik" sè artèna kakanan juko' èsèram-sèram otabâ èghuyur dâlem prosès amassa'na. Masakan rèya dhâddhi tanḍhâ barakah dâ' ka masyarakat Batak bân bhâkal èpajhâng bâkto acara adhât akadhi pânèkahan bân kalahèran. Kakanan rèya èpajhâng kalabân pangarep sopajâ orèng sè narèma kakanan rèya bisa anḍi' atè bân lalakon sè bârsè.

Masakan rèya èkennal jhughâ mènangka juko' mas bumbhu kornèng. Juko' mas arèya bahan otamana, sè dâlem nyèappaghi ta' èbuwâng sèsè'na. Plappa arsik arèya lajhen (khas) dhibi', bâḍâ sapa-napa bahan dâri wilayah ghonong Somatra bârâ', akadhi andaliman bân asem cikala (buwâ kecombrang), laos, bân serrè. Bumbhu-bumbhu sè ampon èkocek (èpaalos) èoladhaghi dâ' bhâdhânna juko' sapa-napa saat. Juko' nallè èpamasak bi' sakonè' mènyak bân apoy kènè' sampè' bâk kerrèng. Salaèn juko' mas, bâḍâ macem juko' laènna sè bisa èpamasak ngangghuy cara èarsik iyâ arèya juko' mujaèr bân juko' nila. Katello' juko' rèya biyasanâ èpaangghuy dâddhi bahan otama kakanan arsik polana masyarakat Batak ghâmpang nemmo juko' rèya è bârâ'na Tasè' Toba. Menurot orèng Batak dhimèn è dâlem upacara tartanto, nyajhiyaghi arsik ta' ollè sarombânan, kabâḍâ'ân juko' kodhu bunter (otoh) molaè dâri cetakka sampè' bunto'na, sampè' sèsè'na ta' ollè èbuwâng. 

 Bahan Otama laènna 
Salaèn juko' mas, juko' tasè' akadhi kembung bân kakap, jhughâ bisa èpadhâddhi bahan arsik. Secara omom bahan juko' sè bânnyak èpaangghuy iyâ arèya juko' nila.

 Sombher